GL:ฟ้าใหม่เปิดลุยตลาดพม่าเต็มสูบแนะนำซื้อราคาเป้าหมาย 50 บาท
GL วางแผนซื้อหุ้น 71.9% ใน BGMM ซึ่งเป็นบริษัทที่ทำธุรกิจ microfinance ที่ประเทศพม่า ผ่านบริษัทย่อยคือ Group Lease Holding (GLH) ด้วยการทำ MOU กับ Commercial Credit ซึ่งเป็นบริษัทไฟแนนซ์ที่ใหญ่ที่สุดในศรีลังกา มีความชำนาญในธุรกิจการปล่อยกู้สำหรับผู้มีรายได้ต่ำ เชื่อว่าในอนาคต GL จะเป็นพันธมิตรกับ Commercial Credit เพื่อมีความร่วมมือกันต่อการทำธุรกิจในอนาคต แนะนำซื้อราคาเป้าหมาย 50 บาท
9 ก.ย. 2559

บล.ดีบีเอส วิคเคอร์ส ระบุในบทวิเคราะห์วันนี้(9 ก.ย.) ว่า  บริษัท กรุ๊ปลีส จำกัด (มหาชน) หรือ GL วางแผนซื้อหุ้น 71.9% ใน BGMM ซึ่งเป็นบริษัทที่ทำธุรกิจ microfinance ที่ประเทศพม่า ผ่านบริษัทย่อยคือ Group Lease Holding (GLH) ด้วยการทำ MOU กับ Commercial Credit ซึ่งเป็นบริษัทไฟแนนซ์ที่ใหญ่ที่สุดในศรีลังกา มีความชำนาญในธุรกิจการปล่อยกู้สำหรับผู้มีรายได้ต่ำ เชื่อว่าในอนาคต GL จะเป็นพันธมิตรกับ Commercial Credit เพื่อมีความร่วมมือกันต่อการทำธุรกิจในอนาคต
ทั้งนี้รัฐบาลพม่าจะไม่ออกใบอนุญาตการทำธุรกิจการเงินใหม่ และยังไม่มีเกณฑ์มาควบคุมการทำลีสซิ่งในพม่า ดังนั้น GL จึงมีทางออกในรูปแบบข้างต้น ทั้งนี้ BGMM เริ่มได้ใบอนุญาตแบบถาวรมาตั้งแต่ 5 พ.ย.58 และประสบความสำเร็จมาเป็นเวลา 2 ปีแล้ว 
สำหรับขนาดพอร์ตฟอลิโอประเทศพม่าที่บริษัทคาดว่าจะขยายเป็น 40 ล้านเหรียญสหรัฐ กำไรเป็นประมาณ 200k เหรียญสหรัฐต่อเดือน ในปี 60 เทียบกับเพียงขนาดพอร์ตฟอลิโอ 1.5 ล้านเหรียญสหรัฐและกำไร 20k เหรียญสหรัฐต่อเดือนในปัจจุบัน และคาดว่าทาง GL เริ่มมีกำไรจากการนี้ประมาณไตรมาส 4/59ปัจจุบัน BGMM มีสาขาอยู่ 3 แห่ง และคาดว่าปีหน้าจะเพิ่มอีก 12 แห่ง
GL มีความพร้อมที่จะเติบโตด้วยการไปลงทุนในประเทศต่างๆ เพื่อเปิดโอกาสใหม่ๆ ในอนาคต เช่น อินโดนีเซ๊ย บังกลาเทศ ศรีลังกา และ อิหร่าน
คงคำแนะนำซื้อกำหนดราคาพื้นฐานไว้ที่ 50.00 บาท ซึ่งประเมินด้วย P/BV ปี 60 ที่ 5.9 เท่า ด้วยวิธี Gordon Model ทั้งนี้เราคาดว่า GL มีความน่าสนใจคือ อัตราการเติบโต CAGR ของกำไรหลักต่อหุ้น (EPS) ในระยะเวลา 3 ปี สูงเป็น 45% ในช่วงระหว่างปี 58-61